Comença la programació musical d’hivern de la Universitat de València amb 17 concerts

## Comença la programació musical d’hivern de la Universitat de València amb 17 concerts

Capella de la Sapiència de l'edifici històric de la Universitat de València.

L’Aula de Música de la Universitat de València, dirigida pel professor Guillem Escorihuela, va estrenar programació d’hivern, el passat 11 de gener, i, durant tres mesos, oferirà 17 concerts als diferents campus universitaris.

L’entrada és gratuïta amb invitació que cal reservar 72 hores abans de cada acte ací: <https://events.fundacio.es/o/40>

Amb aquesta intensa programació, que posa de relleu la interpretació i la producció valencianes, inicia el professor **Guillem Escorihuela** el seu recorregut com a responsable acadèmic de l’Aula, qui s’ha fixat com a objectiu prioritari en aquesta nova etapa, “fomentar la difusió de la cultura musical entre els membres de la comunitat universitària i, per extensió, projectar aquesta difusió a la societat en què s’insereix la Universitat de València”.

Així, d’entrada, la programació pràcticament duplica el nombre de concerts habitual i, a més, afegeix nous espais d’interpretació com són la Sala Charles Darwin del Campus Burjassot-Paterna i la Sala Palmireno de la Facultat de Geografia i Història, les quals se sumen als auditoris que acullen per tradició el programa musical de la Universitat de València: la Capella de la Sapiència de La Nau, l’Auditori Joan Plaça del Jardí Botànic UV i la Sala de la Muralla del CM Rector Peset.

D’aquesta manera, l’Aula de Música dona el salt als campus universitaris, integrant en la seua programació estretes col·laboracions amb d’altres programes com ara **Cultura als Campus** del Servei de Cultura Universitària del Vicerectorat de Cultura i Societat.

Altres d’aquestes col·laboracions són: el primer dels concerts programats, dimecres dia 11, al Rector Peset, a càrrec del pianista **Héctor Tarín**, que va seguir a la presentació del llibre ‘Aproximació a la vida i obra de José Antonio Valls Subirats (1958-1983)’, organitzat juntament amb **Publicacions de la Universitat de València**; dimecres 1 de març, a les 19 hores, a la Capella de la Sapiència, que s’inclou en la **Marató Mozart** de Les Arts i anirà a càrrec dels pianistes **Claudio Carbó** i **Carlos Apellániz**; dimecres 8 de març, que, en col·laboració amb la **Unitat d’Igualtat de la Universitat de València**, la formació **Piacere dei traversi** interpretarà el programa ‘El mecenatge de Germana de Foix, virreina de València’, en el marc de les activitats commemoratives pel Dia de la Dona (serà a la Capella, 19 hores); el 9 de març, la Sala Charles Darwin acollirà el concert de l’**Orquestra Filharmònica de la Universitat de València**, dirigida per **Beatriz Fernández**, dins del programa Cultura als Campus (19:30 hores); i el 30 de març, que serà la cloenda de la programació estacional, la Sala Palmireno es convertirà en escenari per a l’ensemble de violoncels de l’Orquestra de la UV, que actuarà, dins de Cultura als Campus, a les 19 hores.

Més informació:

Arxivat en:

, Fundació General UV
, Àrea d'Activitats Musicals
, Música
, Aula de música

## Altres Notícies

L’Orfeó Universitari de València i l’Orquestra de Cambra de Tortosa ofereixen un colpidor homenatge a les víctimes de les guerres amb ‘Bach Connections’

L’espectacular ‘Concert sacre’ de Duke Ellington s’apodera del claustre de La Nau en la segona nit de Serenates

Serenates arranca amb un cant a la igualtat i l’empoderament femení amb una original versió de 'Carmen'

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar